Diari Oficial de la Generalitat Valenciana


Sumari del DOGV 9214, del 12-11-2021 (2021/11142)

CORRECCIÓ d'errades de la Resolució de 15 d'octubre de 2021, de la Direcció General de Personal Docent, per la qual es regula la fase de pràctiques del personal seleccionat i nomenat funcionari en pràctiques derivada del procediment selectiu a cossos docents convocat per l'Ordre 22/2020, de 23 de novembre, de la Conselleria d'Educació, Cultura i Esport.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9214

Data del DOGV
:   12-11-2021

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2021/11782


Data del document
:   08-11-2021

Organisme emissor
:   Conselleria d'Educació, Cultura i Esport

Tipus de document
:   Correcció d'errades

Correcció d'errades

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * concurs administratiu

CORRECCIÓ d'errades de la Resolució de 15 d'octubre de 2021, de la Direcció General de Personal Docent, per la qual es regula la fase de pràctiques del personal seleccionat i nomenat funcionari en pràctiques derivada del procediment selectiu a cossos docents convocat per l'Ordre 22/2020, de 23 de novembre, de la Conselleria d'Educació, Cultura i Esport. [2021/11935]  
Advertits diversos errors en la publicació de l'ordre indicada (DOGV 9206, 2 de novembre), es corregeixen com segueix:  
  
En el punt resolutiu tercer, pàgina 44998  
On diu:  
«5. La persona titular de la direcció del centre farà efectiva la designació del tutor o tutora de pràctiques, a través de la plataforma telemàtica OVICE, fins al 31 d'octubre de 2021.»  
Ha de dir:  
«5. La persona titular de la direcció del centre farà efectiva la designació del tutor o tutora de pràctiques, a través de la plataforma telemàtica OVICE, fins al 30 de novembre de 2021.»  
  
En el punt resolutiu cinqué, pàgina 44970  
On diu:  
«A aquest efecte, la direcció del centre planificarà i realitzarà, abans del dia 31 d'octubre de 2021, almenys una reunió amb les persones funcionàries en pràctiques adscrites al seu centre.»  
Ha de dir:  
«A aquest efecte, la direcció del centre planificarà i realitzarà, abans del dia 30 de novembre de 2021, almenys una reunió amb les persones funcionàries en pràctiques adscrites al seu centre.»  
  
En el punt resolutiu seté, pàgina 44531  
On diu:  
«2. Les activitats de formació consistiran en la realització de:  
a) Una acció formativa de la modalitat de curs semipresencial.  
El curs tindrà una duració de 30 hores i serà comú per a tot el personal funcionari en pràctiques del curs 2021/2022 de la Comunitat Valenciana. El curs constarà de dues sessions presencials, la primera i l'última; la resta de les sessions es farà en línia. Aquest curs es convocarà des del Servei de Planificació i Gestió de la Formació Permanent del Professorat a través dels CEFIRE territorials. Aquesta activitat versarà sobre les línies de formació recollides en el Pla Anual de Formació del curs 2021/2022, regulat per la Resolució de 12 de juliol, de la Secretaria Autonòmica d'Educació i Formació Professional.  
  
El Servei de Gestió i Planificació de la Formació Permanent del Professorat inscriurà d'ofici per a la realització del curs al personal funcionari en pràctiques en el CEFIRE de referència del centre on ha obtingut destí per al curs 2021/2022. No obstant això, el funcionariat en pràctiques podrà modificar aquesta circumstància i sol·licitar la inscripció per a la realització d'aquest curs en altres tres CEFIRE, indicant-hi l'ordre de preferència.  
El Servei de Gestió i Planificació de la Formació Permanent del Professorat comunicarà a cada persona el CEFIRE que li ha sigut adjudicat per a realitzar aquest curs.  
En el cas de situacions excepcionals i degudament justificades, es realitzarà una segona edició del curs abans de finalitzar el període lectiu del curs 2021/2022. La Subdirecció General de Formació del Professorat estudiarà els motius al·legats pel personal funcionari en pràctiques per a la seua admissió en aquesta segona edició del curs.  
b) Un mòdul de prevenció de riscos laborals a distància  
El mòdul, que es realitzarà per complir el que es disposa en la Llei 31/1995, de 8 de novembre, de prevenció de riscos laborals, tindrà una duració de 15 hores.  
La inscripció del personal funcionari en pràctiques en aquest mòdul es realitzarà d'ofici des del Servei de Planificació i Gestió de la Formació Permanent del Professorat. Per poder realitzar la formació, es comunicarà a totes les persones participants la forma d'accés.»  
  
Ha de dir:  
«2. Les activitats de formació consistiran en la realització de:  
a) Una acció formativa de la modalitat de curs semipresencial.  
El curs tindrà una duració de 30 hores i serà comú per a tot el personal funcionari en pràctiques del curs 2021/2022 de la Comunitat Valenciana. El curs constarà de diverses sessions presencials, la resta de les sessions es farà en línia. Aquest curs es convocarà des del Servei de Planificació i Gestió de la Formació Permanent del Professorat a través dels CEFIRE territorials. Aquesta activitat versarà sobre les línies de formació recollides en el Pla Anual de Formació del curs 2021/2022, regulat per la Resolució de 12 de juliol, de la Secretaria Autonòmica d'Educació i Formació Professional.  
b) Un mòdul de prevenció de riscos laborals a distància  
El mòdul, que es realitzarà per a complir el que es disposa en la Llei 31/1995, de 8 de novembre, de prevenció de riscos laborals, tindrà una duració de 15 hores.  
La inscripció del personal funcionari en pràctiques en aquest mòdul es realitzarà d'ofici des del Servei de Planificació i Gestió de la Formació Permanent del Professorat. Per a poder realitzar la formació, es comunicarà a totes les persones participants la forma d'accés.  
El Servei de Planificació i Gestió de la Formació Permanent del Professorat inscriurà d'ofici per a la realització dels cursos el personal funcionari en pràctiques en el CEFIRE de referència del centre on ha obtingut destí per al curs 2021/2022. No obstant això, el funcionariat en pràctiques podrà modificar aquesta circumstància i sol·licitar la inscripció per a la realització d'aquests cursos en altres dos CEFIRE, indicant l'ordre de preferència. La sol·licitud es realitzarà a través de la plataforma OVIDOC. La informació relativa al termini per a realitzar aquesta sol·licitud es comunicarà a través del correu electrònic @gva.es de cada persona funcionària en pràctiques i de la pàgina web del Servei de Planificació i Gestió de la Formació Permanent del Professorat:   
  
https://ceice.gva.es/va/web/formacion-profesorado/funcionarios-en-practicas  
  
Aquest Servei comunicarà a cada persona funcionària en pràctiques el CEFIRE que li ha sigut adjudicat per a realitzar aquests cursos mitjançant la publicació dels llistats en les edicions corresponents.»  
  
En el punt resolutiu huité, pàgina 44940  
On diu:  
«Al final de cadascun dels informes s'expressarà el resultat final dels mateixos de manera que només s'obtindrà una avaluació favorable quan la persona aspirant obtinga una valoració positiva en, almenys, dotze de les setze dimensions objecte de valoració. En cas que el resultat global de l'avaluació siga desfavorable, s'hauran de precisar i justificar els motius en l'apartat d'observacions.»  
Ha de dir:  
Al final de cadascun dels informes s'expressarà el resultat final d'aquests de manera que només s'obtindrà una avaluació favorable quan la persona aspirant obtinga una valoració positiva en, almenys, la majoria de les dimensions objecte de valoració. En cas que el resultat global de l'avaluació siga desfavorable, s'hauran de precisar i justificar els motius en l'apartat d'observacions.»  
  
On diu:  
«El sentit de l'informe de la Inspecció d'Educació serà favorable quan la persona funcionària en pràctiques obtinga una valoració positiva en, almenys, vint-i-quatre de les trenta-dues dimensions objecte de valoració. En cas que el resultat global de l'avaluació siga desfavorable, s'hauran de precisar i justificar els motius en l'apartat d'observacions.»  
  
Ha de dir:  
«El sentit de l'informe de la Inspecció d'Educació serà favorable quan la persona funcionària en pràctiques obtinga una valoració positiva en, almenys, la majoria de les dimensions objecte de valoració. En cas que el resultat global de l'avaluació siga desfavorable, s'hauran de precisar i justificar els motius en l'apartat d'observacions.»  
  
  
València, 8 de novembre de 2021.- La directora general de Personal Docent: M. Ángeles Herranz Ábalos.